**RAPORTUL**

privind activitatea Direcției Cultură și Turism Hâncești

în perioada anilor 2023- primul simestru 2024

Casa Raionala de Cultura

***1.*** În data de 18 iunie s-a desfășurat ***Festivalul Fanfarelor la Conacul Manuc Bey,*** ediția I-a, o activitate de nivel național organizată de către Consiliul Raional Hîncești, Direcția Cultură și Turism Hîncești, Casa Raională de Cultură Hîncești în colaborare cu Centrul Național de Conservare și Promovare a Patrimoniului Cultural Imaterial. Festivalul a demarat cu o impresionantă paradă a orchestrelor de fanfară din fața Casei Raionale de Cultură spre Conacul Manuc Bey, unde a avut loc defilarea fanfarelor participante și interpretarea în unison de către toți instrumentiștii a Imnului de Stat, dirijat de către Dl Ghenadie Tutunaru, specealist CNCPPCI, maestru în artă. La eveniment au fost prezenți Dl Iurie Levinschi - președintele r-lui Hîncești, Manic Valentina - deputat în parlamentul RM, D-na Silvia Zagoreanu – Director general Centrul Național de Conservare și Promovare a Patrimoniului Cultural Imaterial, Dl. Veceslav Ursu – reprezentantul guvernului în teritoriu, Dl. Loghin Anatolie, – vicepreședintele r-lui Hîncești, D-na Vlas Larisa- Șef Interimar Direcția Cultură și Turism Hîncești, reprezentanți ai Cancelariei de Stat, specealiști CNCPPCI, Președinți de raioane, consilieri raionali, Șefi de direcții și Instituții de profil din raion. La festival au participat 12 fanfare: Fanfara Casei Raionale de Cultură Hîncești, dirijor Vlas Valeriu; Fanfara Consiliului raional Ialoveni, dirijor Vîrlan Grigore; Fanfara Casei Raionale de Cultură Sîngerei, dirijor Nisfoianu Ion; Fanfara Consiliului Raional Cimișlia, dirijor Spatari Ion; Fanfara ”Plai Nistrean”, Rezina dirijor Ion Stavinschi,; Fanfara municipiului Cahul, dirijor Ignatiuc Gheorghe; Fanfara „Hasnaş”, Drochia dirijor Andrei Arhirii; Fanfara populară Orhei, dirijor Ștefan Turuta; Fanfara ”Gheorghe Ticu”, Holercani, Dubăsari, dirijor Nicolae Jelauc; Fanfara comunei Măgdăcești, Criuleni, dirijor Onica Mihail; Orchestra Bașcanului Gagauz ERY, Comrat, dirijor Iurie Taranenco; Fanfara ”Valentin Luchianov”, Zaim, Căușeni, dirijor Ion Veste.

Programul prezentat a fost unul deosebit de frumos, vast și impunător care a delectat spectatorii, inducînd o atmosferă extraordinară. La festival a avut loc și expoziția producătorilor autohtoni membri ai ”Produs de Hîncești” și producători din raioanele din țară astfel toți cei prezenți au avut posibilitatea să procure produse autohtone. Peisajul și atmosfera impunătoare a conacului a dat o alură specială evenimentului, astfel fiecare participant a avut posibilitatea să viziteze gratis întreg complexul Manuc Bey fiind însoțiți de un ghid profesioniți, toți au rămas impresionați de arhitectura și importanța istorică a Conacului.

Fiecare participanț a fost premiat cu trofee, diplome și premii bănești oferite de către Direcția Cultură și Turism Hîncești și CNCPPCI.

 **2.** Festivalul Național al Tradițiilor și obiceiurilor Populare ***,,La omul care mi-i drag***”, ediția I- a, dedicat interpretului Nicolae Gribincea, care s-a desfășurat în com. Mingir, la data de 06 august 2023. Organizat de Consiliul Raional Hîncești, Direcția Cultură și Turism Hîncești, Centrul Național de Conservare și Promovare a Patrimoniului Cultural Imaterial, Primăria Mingir.

În cadrul Festivalului au participat Ansamblul Etnofolcloric *,,Cișmeaua Căprioarelor”,* com. Mingir, *,,Saracino Band”, Ansamblul de Bărbați din*  com. Lerești, România, Ansamblul Etnofolcloric *,,Romanița”* de la Centru de Excelență în Medicină și Farmacie Chișinău, Ansamblul Etnofolcoric *,, Mingirenii”,* com. Mingir, Ansamblul Folcoric *,,Pe- un picior de plai”* s. Pașcani, Ansamblul Etnofolcloric *,,Baștina”* de la Centrul de Excelență în Transport Chișinău, Ansamblul folcloric *,,Vino – Leano”* s. Filipeni, Leova, *,,Dumbrava verde*” or. Strășeni, *,,Comorile Plaiului”* Orhei, *,,Răzenii”* Ialoveni, *,,În poiană la izvor”* Cîrpeni, invitați speciali ai Festivalului au fost: Ansamblul Etnofolcoric *,,Plăieșii”* Nicolae Gribincea, precum și soliști vocaliști Marina Coptul, Silvia Zagoreanu, Natalia Munteanu, Victor Botnaru, Suzana Popescu, Marin Ganciu care au evoluat cu un recital. Participanți au fost premiați cu diploma, premii bănești, și cadouri din partea organizatorilor. La festival a avut loc și expoziția producătorilor autohtoni, membri ai brandului ”Produs de Hîncești” și producători din raioan.

**3.Atestarea colectivelor artistice - 2023**

În data de 6 octombrie 2023, în raionul Hîncești, în incinta Casei Raionale de Cultură Hîncești și Casa de Cultură Sărata Galbenă s-a desfășurat atestarea colectivelor artistice de amatori, eveniment organizat de către Direcția Cultură și Turism Hîncești în contextul confirmării/conferirii Titlului Formație Artistică ”Model”. Conform Ordinului Direcției Cultură și Turism Hîncești, Legii culturii nr.413-XVI din 27.05.1999, cât și baza Ordinului nr.199 din 05.10.2015 al Ministerului Culturii cu privire la aprobarea Regulamentului de activitate a formațiilor artistice de amatori, a fost stabilită data evenimentului și criteriile specifice genului artistic. Conform Regulamentului, atestarea are loc o dată la 4 ani Atestarea s-a desfășurat în mod public, fiind înscrise 25 de colective, din care 23 pentru confirmare și 2 pentru conferire: 2 orchestre de fanfară; 6 orchestre de muzică populară dintre care 2 orchestre de muzică populară pentru copii, 2 Trupe de Teatru, 2 Ansambluri de dans popular, 8 ansambluri folclorice, 1 cor, 1 ansamblu de fluierari și 3 centre de meșteșugărit din localitățile Hîncești, Sărata Galbenă, Pașcani, Mingir, Negrea, Fundul Galbenei, Leușeni, Crasnoarmeiscoe, Cărpineni, Mirești, Bujor, Caracui, Lăpușna. Membrii comisiei de atestare în următoarea componență: Boboc Serghei – consultant principal Ministerul Culturii, Grigorii Oxente - director adjunct CNCPPCI, Celan Victor - specialist principal teatrolog CNCPPCI, Tutunaru Ghenadie – specialist principal fanfare CNCPPCI, Vlas Larisa- Șef Interimar Direcția Cultură și Turism Hîncești, Tulbu Ion- Director Ș.A. ”G. Solomon”, Cotorobai Valentina – specialist principal DCTH, Martîniuc Nadejda - metodist superior Casa Raională de Cultură Hîncești au apreciat repertoriu artistic valoros, nivelul artistic, valorificarea expresiilor folclorice și a tradițiilor locale, renașterea meșteșugurilor populare autentice, participări la festivaluri locale /raionale /naționale precum și creșterea profesională. Fiecare conducător a prezentat dosarul formației care reflectă activitatea cultural - artistică a ultimilor 4 ani a colectivului și activitatea profesională și metodologică a conducătorului, pregătind pentru ziua atestării un program artistic specific genului profesat cu o durată de 30 minute. În baza procesului verbal al comisiei de atestare Ministerul Culturii a emis Ordinul colectivelor care și-au confirmat/ conferit sau anulat Tilul de Formație Artistică ”Model”.

**4. Festivalul Internațional ,,Acasă peste Prut”,** ediția I-a, s-a desfășurat la data de 20.12.2023 în incinta Casei Raionale de Cultură Hîncești, care a adunat la un loc meșteri populari dar și artiști din raionul Hîncești, RM și județul Galați, România. Acest Festival este parte componentă a proiectului transfrontalier cu finanțare europeană **”Trecutul are un nou viitor”** – cooperare transfrontalieră pentru valorificarea patrimoniului cultural din Galați, România și Hîncești Republica Moldova. Festivalul a debutat printr-un târg de Crăciun organizat în scuarul dar și în incinta Casei de Cultură Hîncești. Târgul a găzduit producătorii autohtoni uniți sub brand-ul ,,Produs de Hîncești'', dar și de meșterii populari din raionul Hîncești și din județul Galați. România. Ulterior evenimentul a fost încununat de evoluția ansamblurilor din raionul Hîncești dar și de invitații speciali de peste Prut, Ansamblului Folcloric **,,Doina Covurluiului”,** a Consiliului județean Galați, România. La eveniment a fost prezentă conducerea de vîrf a raionului Hîncești - Președintele raionului, Dl. Iurie Levinschi, D-na vicepreședinte Aliona Grigoraș, șefi ai direcțiilor și instituțiilor subordonate consiliului raional. Au fost prezenți și membrii delegației din Județul Galați în frunte cu Vicepreședintele județului Galați, Dl. Mitică Sandu. Oficialii ambelor entități administrative au accentuat importanța colaborării și a investiției în domeniul cultural-artistic, turistic și economic. Investiția în arealul cultural și schimbul de experiență reușesc să definească traiectoria unei națiuni și să ofere posibilitatea dezvoltării talentului și a potențialului tinerei generații.

Festivalul **”Acasă peste Prut”** din Hîncești și Festivalul **”Acasă dincolo de Prut”,** care s-a desășurat în luna octombrie în Galați, România, au pus bazele unui Festival comun care se va desfășura în viitor bienal, într-un an în Hîncești și alt an în Galați, România.

 **5.** Tradițional în fiecare an la sfârșitul lunii decembrie este organizat Festivalul Concurs raional al tradițiilor și obiceiurilor de iarnă **”De urat v-am tot ura”,** unde participă colective artistice din raion, prezentând programe de colinde, tradiții și obiceiuri de iarnă. În acest an Festivalul s-a desfășurat în format de concurs, evoluțiile colectivelor au fost jurizate de specialiști de profil: Președintele Juriului, Vlas Larisa - Șef interimar al Direcției Cultură și Turism Hîncești, Grigoraș Aliona – Vicepreședintele Raionului, Tulbu Ion – Ex Șef al Direcției Cultură și Turism Hîncești, Vlas Valeriu – Directorul Casei Raionale de Cultură Hîncești, Plăcintă Victoria – Metodist creație populară CRCH. La Festival au participat 15 colective din raionul Hîncești, care au prezentat programe artistice la două compartimente: *,,Colective artistice cu Titlul Model” și ,,Colective artistice de amatori”* Premiul Mare al Festivalului a fost obținut de către Ansamblul Folcloric ,,Pe –un picior de plai”, s. Pașcani, Premiul I – Ansamblul Folcoric ,,Gălbenița” s. Fundul Galbenei, Premiul II- Ansamblul Folcloric ,,Ucrainca” s. Crasnoaremiscoe, Premiul III – A.F ,,Prutuleț”, c. Leușeni, Premiul III - Ansamblul Folcloric „Ciobănașii” s. Negrea, Mențiune - Ansamblul Folcloric,,Baștina”, s. Caracui, A.D.P. ,,Lăpușnița” s. Lăpușna, Ansamblul Folcloric,,Busuioc” com. Sărata Galbenă, Corul Veteranilori, mun. Hîncești.

 Compartimentul *,,Colective artistice de amatori”*: Premiul I – Ansamblul Folcloric ,,Vatra” s. Buțeni, Premiul II- Ansamblul Folcloric ,,Dor”, s. Nemțeni, Premiul III – Ansamblul Folcloric ,,Vatra” s. Mereșeni, Mențiune – Ansamblul Folcloric ,,Baștina” c. Cărpineni, Ansamblul Folcloric ,,Bujorencele” s. Bujor. Au fost promovate tradițiile și obiceurile de iarnă, ținând cont de autenticitatea repertoriului, recuzitei și acompaniamentul live caracteristic pentru fiecare obicei prezentat. În recital cu un program de colinde au evoluat Orchestra de Muzică Populară **,,Andrieș”**  a Casei Raionale de Cultură Hîncești, dirijor Oglindă Simion, soliste Rotari Lica, Iana Ciugureanu și Nicoleta Coban. Participanții au primit tradițional Colaci, dulciuri, premii bănești și diplome.

6. Consiliul Raional Hîncești, Direcția Cultură și Turism, Casa de Cultură Raională Hîncești, au organizat în data de 25 februarie 2024, concursul raional de divertisment ***”Dragobetele sărută fetele”,*** cu prilejul sărbătorii de Dragobete, simbol al dragostei și începutul primăverii. Parteneri media: HN24TV și SmileFM. În cadrul concursului au participat 7 perechi . Perechile participante au pregătit 4 probe: Prezentarea, Declarația de dragoste, Proba de talent și Proba de Inteligență. Participanții au fost apreciate de un juriu care a notat perechile cu puncte de la 1 la 5 în baza criteriilor de apreciere stabilite. Toate perechile au avut prestații deosebite astfel enigma marelui cîștigător a fost menținută pe tot parcursul concursului. Conform punctajului acumulat și a susținerii din partea spectatorilor - Premiul Mare a fost cîștigat de perechea formată din Stanciu Andreea și Luchianov Andrei, Colegiu de Construcție din Hîncești, mentor Ungureanu Axenia. La mică distanță de marii cîștigători obținând premiul I a fost perechea formată din Pîrlog Patricia și Rachiu Adrian, Casa de Cultură com. Cărpineni, mentor Mandiș Mihail. Premiul II urmați de Timotin Andreea și Stratu Maxim, IP LT ,,Ștefan Holban” com. Cărpineni, mentor Severin Gheorghe. Premiul III - Jenaru Maria și Bodișteanu Marius, IP LT ,,M. Sadoveanu” mun. Hîncești, mentor Parfene Galina. ***Mențiunii***– Perechea Dobraș Cristina și Manic Dionisie, IP Gimnaziul Bălceana, mentor Chitic Maria. Perechea Ungureanu Miriam și Crudu Damian, IP Gimnaziul Bozieni, mentor Oglindă Simion. Perechea Bobernaga Tatiana și Rogojina Alexandru, Casa de Cultură com. Crasnoarmeiscoe, mentor Ranețchi Svetlana. Partcipanții au primit Diplome, premii bănești, suvenire specifice sărbătorii, flori . Aducem sincere mulțumiri publicului care a fost deosebit și tuturor celor care au fost implicați în buna organizare și desfășurare a concursului.

***7. Activitate practică în baza O.M.P.C ”Stejăreii” - Sărata Galbenă***

În data de 27 martie curent în incinta Școlii de Arte ”Grigore Solomon” din c. Sărata Galbenă s-a desfășurat activitatea practică în baza Colectivului cu Titlu Model a Direcției Cultură și Turism Hîncești, Orchestra de Muzică Populară pentru copii ”Stejăreii”- dirijor Dl. Tulbu Ion. În cadrul seminarului s-au prezentat metode practice implimentate în procesul de studiu a materialului nou predat - categoria copii/ adolescenți. Participanții la activitate au fost conducătorii colectivelor cu Titlu Model și Centrele de Meșteșugărit, Directorii Școlilor de artă din raionul Hîncești și profesori din cadrul Școlii de Arte Leova. Oaspeții care au dat curs invitației și au onorat cu prezența au fost: Dl. Mihail Lozovoi - primarul c. Sărata Galbenă, Dl. Gheorghe Nicolaescu - asistent universitar, grad didactic I, D-na Diana Dicusari - maestru în artă, președintele Uniunii Meșterilor Populari din RM., Dl Vlas Valeriu - directorul Casei Raionale de Cultură Hîncești, împreună cu directorul Școlii de Arte ”G. Solomon” Dl. Ion Tulbu au venit cu un cuvînt de salut. Orchestra mică a Școlii de Arte și O.M.P.C. ”Stejăreii” au prezentat și un program artistic pentru toți cei prezenți la seminar. Activitatea a fost organizată de către Direcția Cultură și Turism Hîncești, Casa Raională de Cultură Hîncești și Școala de Arte ”G. Solomon”, c. Sărata Galbenă. Aducem sincere mulțumiri tuturor celor implicați în buna organizare și desfășurare a activității.

***8. Ziua Profesională a lucrătorului din Domeniul Culturii.***

În a 3-a duminică a lunii mai este serbată Ziua Lucrătorului din Domeniul Culturii. În data de 19 mai specialiștii din domeniul culturii a raionului Hîncești au împărțit emoții pozitive la evenimentul cu genericul: ”Oamenii de Cultură semănători de frumos și lumină”. Prezenți la eveniment au fost Dl Levinschi Iurie-președintele r-lui Hîncești, Dl Vartic Dumitru-vicepreședintele raionului, D-na Elena Moraru Toma - secretarul Consiliului Raional Hîncești, Dl. Veaceslav Ursu-reprezentantul guvernului în teritoriu, D-na Vlas Larisa- Șef Interimar Direcția Cultură și Turism Hîncești, D-na Tonu Valentina - Șef Interimar al Direcției Învățămînt. Au fost aduse cuvinte de felicitare, înmînate diplome de merit și excelență din partea Direcției Cultură și a Consiliului Raional Hîncești. Îndrăgitul artist Igor Rusu a felicitat cu un program select și a adus emoții deosebite tuturor profesioniștilor domeniului.

**9.** Festivalul raional Gastro - Etnofolcloric,***”Bujorel floare de dor - dulce-i pîinea de cuptor”*** ediția a IV-a, a fost organizat în data de 26 mai, în satul Bujor în parteneriat cu Primăria Bujor. Festivalul s-a desfășurata în baza a 2 compartimente: Compartimentul Folclor și Compartimentul Panificație, la festival au participat 18 colective artistice, ansambluri folclorice, orchestră de muzică populară și 15 meșteri populari în panificație. Festivalul a demarat cu o frumoasă paradă a portului popular, fiecare colectiv a demonstrat, autenticitatea costumului popular, genul reprezentat și simbolic elemente din panificație și bujori. În scuarul Casei de Cultură Bujor au evoluat colectivele artistice, acentul fiind pus pe păstrarea și promovarea folclorului specific zonei de proveniență, iar meșterii populari în panificație au demonstrat măiestria în cadrul master - classului de coacere și împletire a pâinii tradiționale care s-a pregătit în cuptorul tradițional construit lîngă Casa de Cultură cu prilejul acestui Festival. La Festival au fost prezenți oaspeți de onoare: conducerea de vîrf a raionului Hîncești, primari ai localităților din împrejurime, Ofelia Florica Harambuș, Florica Radu- interpretă de muzică populară din România. Spectatorii și participanții au rămas inpresionați de amploarea și frumusețea Festivalului.

***SEMINARELE.***

1. Seminar metodic raional ***,,Despre totalurile dărilor de seamă pentru anul 2022 și programul de activități a caselor și căminilor de cultură pentru anul 2023”,*** s-a desfășurat în Sala Mică a Casei Raionale de CulturăHîncești, (22 februarie 2023);

 ( Participanți: Directorii Caselor de cultură, conducătorii colectivelor artistice cu titlu Model, conducătorii Centrelor de Meșteșugărit.)

1. Seminar Național Zona de Sud cu tema: ***,,Promovarea scenică a obiceiurilor populare”,*** s-a desfășurat în Sala Mare a Casei Raionale de Cultură Hîncești, organizat de către CNCPPCI în parteneriat cu Direcția Cultură și Turism Hîncești ( 5 aprilie 2023);

 ( Participanți: Conducătorii formațiilor folclorice din Zona de Sud a R.Moldova);

1. Masă Rotundă de nivel național cu tema: ***,,Abordarea subiectelor privind necesitățile și problemele în organizarea și desfășurarea Festivalului Fanfarelor la Manuc Bey”,*** (18 iunie 2023), Complexul Istorico - Arhitectural Manuc Bey, *CNCPPCI în parteneriat cu Direcția Cultură și Turism Hîncești*

 ( Participanți: Conducătorii și dirijorii Fanfarelor participante în cadrul

 Festivalului);

1. Seminar metodic raional ***,,Totalizări și informații cu privire la raportul anual de activitate.”*** , Sala Mică, Casa Raională de Cultură Hîncești, (7 decembrie 2023);

(Participanți: Directorii Caselor de cultură, conducătorii colectivelor artistice

cu titlu Model, conducătorii Centrelor de Meșteșugărit.)

 **5. Seminar Metodic Raional – 09 februarie 2024.**

 În data de 09 februarie curent, în Sala Mică a Casei Raionale de Cultură Hîncești s-a desfășurat Seminarul raional metodic cu participarea Directorilor Caselor de Cultură, conducătorii Colectivelor cu Titlu Model și conducătorii Centrelor de Meșteșugărit. Seminarul a fost organizat conform planului de activitate a Direcției Cultură și Turism Hîncești, organizat de către Casa Raională de Cultură Hîncești, Centrul Metodic.

**Biblioteci**

Pe parcursul anilor 2023-2024 rețeaua de biblioteci din raionul Hâncești şi-a îndeplinit în mare măsură funcțiile specifice şi atribuțiile stabilite prin lege, în ciuda numeroaselor schimbări atât de ordin politic cât şi economic, care au atras fluctuații de natură financiară şi umană.

**Misiunea** bibliotecilor publice din rețeaua de biblioteci Hâncești este și rămâne a fi promovarea cărții și lecturii în comunitate. Bibliotecile sunt centre unice de informare care formează o atitudine pozitivă față de educație și cercetare. Sunt și vor fi deschise mereu spre inovare și creativitate, sporind valoarea informării și calitatea serviciilor. Bibliotecile sunt și vor fi un mediu adecvat de informare care dezvoltă permanent deprinderi pentru educație și vor fi suportul pentru incluziune socială a tuturor categoriilor de beneficiari.

**Valorile** bibliotecilor sunt: satisfacția beneficiarilor, democrația, calitatea,modernizare, creativitate, inovație, profesionalism și interes.

Bibliotecile în mare parte au reușit, ca prin activitățile sale, să își valorifice colecțiile de documente, să ofere servicii de specialitate unui public eterogen și să organizeze, în nume propriu sau în colaborare, evenimente relevante deopotrivă pentru specialiști și publicul larg. Cadrul legislativ și de reglementare, elaborat în ultimii ani, orientează bibliotecile publice în implicarea cât mai activă și eficientă în dezvoltarea comunităților din teritoriu. Direcția Cultură și Turism este instituția care coordonează activitatea bibliotecilor și se ocupă de sinteza și analiza datelor privind activitatea întregului Sistem de biblioteci din raionul Hâncești. Rețeaua bibliotecilor publice din raion conform Ordinul Ministerului Educației, Culturii și Cercetării al Republicii Moldova nr.931 din 16.07.2021 „Cu privire la evaluarea bibliotecilor publice teritoriale din raionul Hâncești” cuprinde **51 de biblioteci publice**, inclusiv Biblioteca Publică Raională „ÎPS Antonie Plămădeală” cu **categoria de evaluare I, 16 biblioteci publice cu categoria de evaluare II, 34 de biblioteci publice cu categoria de evaluare III.** Biblioteca publică raională „Î.P.S. Antonie Plămădeală” este **Centru metodologic** pentru întreaga sistemă de biblioteci publice din raion.

**Activitatea bibliotecilor publice a fost axată pe următoarele priorități:**

* **Biblioteca – sursă de informare veridică;**
* **Promovarea imaginii și a serviciilor bibliotecilor publice;**
* **Asigurarea unui management de calitate;**
* **Crearea unui mediu atractiv pentru comunitate;**

 **În prezent** rețeaua de biblioteci din raion este echipată cu **171 de calculatoare**, **21 de tablete**, și **57** de **imprimante.** Această modernizare, a contribuit la organizarea în biblioteci a **267 de servicii moderne de bibliotecă**.

*Noua Lege cu privire la Biblioteci prevede prestarea de servicii moderne conform necesităților membrilor comunității, în corespundere cu propriul regulament de organizare și funcționare*. (**Articolul 5 din Lege**)

Inițierea acestor servicii sunt niște oportunități în sprijinul comunității. Cea mai mare acoperire în raion îl are serviciul modern „**În drum spre casă**” în 35 de biblioteci din raion. Prin acest serviciu se dezvoltă la copii abilități individuale și sociale de a minimiza expunerea la diferite situații de risc. Serviciile moderne de bibliotecă utilizate în rețeaua de biblioteci sunt repartizate pe domenii cum ar fi:

**- Incluziune digitală:**

*„Calculatorul pentru toți*”, „*Code Lab*”, „*ICAN”,* „*Peripețiile lui Tablețel-Ghidușel”, „Flipa Clip”, „Jocuri educative”, „Zburăm de la bibliotecă”, „IT pentru vârsta a III-a”, „Protejează-ți calculatorul”, „Descoperim localitatea prin QR-cod”.*

**- Sănătate**:

*„Sănătate pentru toți”, „Plantele medicinale – miracolul sănătății”, „Împreună luptăm împotriva cancerului la sân și col uterin*”.

- **Cultură:**

*„Fantezie”, „Ce poți face două mâni dibace”, „Al treilea spațiu al comunității”, „Ne jucăm și reciclăm”, „Clubul de animație”, „Micii animatori”, „Jucărioteca”, „Ora desenelor animate”, „Deapănă firul poveștilor”, „Magia culorilor”, „Construim cu iscusință”, „Jocuri de socializare”, „Clubul Vârstnicilor”, „Biblioteca – prietena copiilor”.*

**- Educație:**

*Jocul socio-educațional „În drum spre casa”, „Promovarea Informării Alegătorilor”, „Scutierii Naturii”, „Eco începe cu tine”, „Educație Mediatică”, „În ajutorul elevilor”, „Lectura cu voce tare”, „Scriitorii moldoveni de ieri și de azi”, „Arta vorbirii în public”, „Să vorbim corect limba română”, „Violența se învinge prin lectură”, „Cum să-l cunoaștem mai bine pe Dumnezeu”, „Traficul rutier”, „ABC–ul muzicii”, „Arta desenului”, „Agricultorul”, „Bunele maniere se învață din copilărie”, „Ora să știm” ș. a.*

**Evenimentele culturale:**

**5 ianuarie 2023 - ,,Să reușim să construim împreună ceea de ce ne pasă tuturor”**

Colectivul Bibliotecii publice raionale ,,ÎPS Antonie Plămădeală” Hâncești a participat la un training de auto-cunoaștere, desfășurat de psihologul Valentina Ungureanu. În cadrul acestei activități, participanții au fost inițiați în unele tehnici ale cunoașterii de sine, psihologul abordând aspecte precum funcțiile emoțiilor și puterea acestora în viața noastră, corelarea emoțiilor cu rațiunea, impactul cuvintelor asupra stării noastre emoționale, depășirea stărilor depresive, obiceiurile benefice și dăunătoare stării de bine, clișeele legate de emoții etc.

**11 ianuarie 2023 - ,,Să cunoaștem Europa”**

În cadrul Bibliotecii Publice Raionale ,,ÎPS A. Plămădeală” Hâncești a avut loc o oră informativă cu genericul: ,,Să cunoaștem Europa”. Au participat elevii clasei a IX-a, GM ,,M. Viteazul”. S-au abordat următoarele subiecte: Care sunt valorile comune ale UE; Simbolurile UE; Drapelul UE; Imnul UE; Care sunt obiectivele comune ale UE; Bancnotele UE; limbile vorbite oficiale, cât și sprijinul oferit țării noastre.

**13 ianuarie 2023 – activitate dedicată Zilei Naționale a Culturii și 173 de ani de la nașterea poetului Mihai Eminescu**

La data de 13 ianuarie, în Biblioteca publică raională, s-a desfășurat o activitate dedicată Zilei Naționale a Culturii și 173 de ani de la nașterea poetului Mihai Eminescu cu genericul ,,Eminesciana 2023 – Mihai Eminescu, omul deplin al culturii române”.

**13 ianuarie 2023 - masă rotundă cu genericul: ,,Să descoperim rezervațiile naturale din Moldova”**

În cadrul Bibliotecii Publice Raionale ,,Î.P.S. A. Plămădeală" a avut loc o masă rotundă cu genericul: să descoperim rezervațiile naturale din Moldova.

**16 ianuarie 2023 - Întâlnire cu scriitoarea Lilia Calancea**

Bibliotecarele din cadrul bibliotecilor publice raionale Hâncești au participat la o întâlnire în format online cu scriitoarea basarabeană stabilită la Bruxelles, Lilia Calancea, în cadrul Programului special de activități reunite în inițiativa – „Lectura ne unește” în cadrul Programului Național „Lectura Central” ediția a V-a.

**19 ianuarie 2023 - Fumatul electronic, cancerul de col uterin și sănătatea mintală – teme abordate în cadrul serviciului ”Sănătatea pentru toți**”

La Biblioteca publică raională, în cadrul serviciului modern „Sănătatea pentru toți”, moderat de bibliotecara Diana Balacci, s-a desfășurat o activitate pentru tineri, cu participarea specialiștilor în sănătate: Alexandru Ceban, specialist în protecția sănătății CSP Hâncești, Oleg Eremciuc, medic epidemiolog CSP Hâncești, și Olesea Roșca, psiholog consultant în cadrul Centrului Prietenos Tinerilor.

**27 ianuarie 2023 - O lecție despre Holocaust la Biblioteca publică raională**

La data de 27 ianuarie este marcată Ziua Internațională de Comemorare a Victimelor Holocaustului. În acest context, la Biblioteca publică raională a fost organizată de către bibliotecarele Maria Tidvă și Diana Balacci o activitate dedicată acestui genocid al secolului XX.

**1 februarie 2023 - Campania „Citim cu voce tare împreună” – la Biblioteca raională**

La 1 februarie, de Ziua Internațională a Cititului Împreună, la Biblioteca publică raională s-a desfășurat o activitate dedicată campaniei naționale „Citim cu voce tare împreună”, pregătită de bibliotecarele Maria Tidvă și Diana Balacci. În cadrul acestei activități, elevii de la GM ”M. Viteazul” și Colegiul de Construcții împreună cu doamnele bibliotecare au citit cu voce tare poezii aparținând poeților basarabeni, printre care Diana Sava Daranuța, Petru Zadnipru, Grigore Vieru, Vasile Romanciuc, Elena Zaițev, Eudochia Socinschi-Plăcintă ș.a.

**7 februarie 2023 – Ziua Siguranţei pe Internet**

Lecție informativă în cadrul serviciului modern de bibliotecă ,,În drum spre casă” ODD 4: Educație de calitate. Garantarea unei educaţii de calitate şi promovarea oportunităţilor de învăţare de-a lungul vieţii.

**14 februarie 2023 - Ziua Națională a Lecturii**

În acest an, în premieră, în țara noastră a fost instituită Ziua Națională a Lecturii, ce va fi marcată anual la 14 februarie, și va fi dedicată marelui poet basarabean Grigore Vieru, născut în această zi. În acest context, Biblioteca publică raională a conceput un amplu program dedicat Zilei Naționale a Lecturii, între care o activitate interactivă, desfășurată în bibliotecă, despre opera poetului.

**14 februarie 2023 - Serviciul de Bibliotecă „Sănătatea pentru toți”**

În cadrul serviciului, beneficiarii Biroului de Probațiune au învățat cum pot evita violența în familie.

**25 februarie 2023 - Nicolae Zotea din Mingir - câștigătorul ediției a XV-a a Concursului raional al declamatorilor**

La data 25 februarie, în cadrul Bibliotecii publice raionale Hâncești s-a desfășurat cea de-a XV-a ediție a Concursului raional al declamatorilor, consacrată poetei Diana Sava Daranuța.

**27 februarie 2023 - Serviciul de bibliotecă „Calculatorul pentru toți”**

Fiecare învață să acceseze site-uri corespunzătoare din internet pentru a obține operativ informațiile necesare, utilizează calculatoarele pentru a pregăti teme pentru acasă sau prezentări tematice.

**28 februarie 2023 - Serviciul de dezvoltare a competențelor „Sănătatea pentru toți”**

La data de 28 februarie, la Biblioteca publică raională s-a organizat o lecție informativă cu genericul „Comportamentul deviant”, desfășurată în cadrul serviciului modern de bibliotecă „Sănătatea pentru toți”, moderat de bibliotecara Diana Balacci.

**2 martie 2023 - Cartea „Ora cinci și șapte minute” de Dumitru Crudu – lansată la Biblioteca publică raională**

La data de 2 martie, în Biblioteca publică raională, s-a desfășurat întâlnirea prozatorului Dumitru Crudu cu cititorii, în cadrul campaniei de lansare a romanului său, „Ora cinci și șapte minute”, carte cu un titlu sugestiv, aceasta fiind ora la care s-a declanșat războiul din Ucraina.

**13 martie 2023 - Serviciul de dezvoltare a competențelor – „Învață coding la bibliotecă”**

La data de 13 martie, în Sala Multimedia a Bibliotecii publice raionale, a fost plin de copii curioși să exploreze tehnologiile digitale, cum ar fi: „CodeLab”, un program online pentru învățarea și practicarea programării pe calculator. Cu ajutorul „CodeLabului” copiii învață ABC-ul programării într-un mod accesibil, interactiv și în același timp își dezvoltă gândirea logică, creativitatea, capacitatea de a rezolva probleme.

**23 martie 2023 - Biblioteca publică raională – reprezentată în cadrul dialogurilor interculturale la Galați, România.**

În perioada 23 martie, șeful serviciului bibliografic din cadrul Bibliotecii publice raionale, a participat, alături de o delegație de la Consiliul raional Hâncești, Direcția Cultură și Turism Hâncești, IP Centrul de Cultură Complexul arhitectural Manuc bei și primăria Mereșeni, la un seminar cu genericul „Participare culturală și dialog intercultural”, desfășurat la Galați.

**24 martie 2023 - Biblioteca Publică Raională – gazda unui training organizat de Inspectoratul de Poliție din Hâncești**

Biblioteca publică raională a fost gazda unui training cu genericul „Comportamente și atitudini în context profesional”, desfășurat de Inspectoratul de Poliție Hâncești, cu participarea polițistelor din cadrul efectivului Inspectoratului.

**28 martie 2023 - Sănătatea pentru toți – despre anxietate, calitatea apei și tuberculoză**

La Biblioteca publică raională s-a desfășurat o oră informativă în cadrul serviciului modern de bibliotecă „Sănătatea pentru toți”, ghidat de bibliotecara Diana Balacci. Participanții la această activitate au fost beneficiarii Biroului de Probațiune Hâncești, care au fost însoțiți de consilierii din cadrul instituției, Anastasia Sava și Andrian Vatamanu. Astfel, psihologul Centrului Prietenos Tinerilor CSPT „Tineretul și Sănătatea”, Olesea Roșca, a vorbit despre anxietate - ce este aceasta, simptomele, cum ne afectează și cum o putem diminua, după care a rulat un filmuleț despre tulburările de sănătate mintală.

**La 29-30 martie 2023 a avut loc Atelierul pentru Coordonatorii Centrelor de Informare UE și ai Euro-cluburilor din Republica Moldova.**

Atelierul a fost organizat de Proiectul StratCom Moldova, Formatori: Ghenadie Cojocaru, Coordonator Rețea Centre de Informare UE și Euro cluburi și Raluca Costache, Lider de echipă, StratCom Moldova.

**3 aprilie 2023 - „Paşi spre Bibliotecă” în cadrul Săptămânii Cărţii şi Lecturii pentru Copii**

Micii grădinei de la grădinița „Guguţă” însoţiţi de doamna educatoare Raisa Martin şi un grup de părinţi, au admirat biblioteca noastră frumoasă şi colţişorul „Jucărioteca”.

**13 aprilie 2023 - ședință organizațională cu toți angajații bibliotecii publice raionale**

În cadrul căreia directorul Bibliotecii, Tatiana Darii, a trasat obiectivele pentru luna aprilie și mai, iar specialistul principal Direcției Cultură și Turism și liderul sindical Valentina Cotorobai, care a finalizat recent cursul de instruire în domeniul securității și sănătății în muncă, a informat angajații instituției despre regulile care trebuie respectate la locul de muncă pentru a evita situațiile de risc pentru viață și sănătate, menționând că securitatea și sănătatea în muncă sunt foarte importante în activitatea oricărei instituției, inclusiv în bibliotecă, unde riscurile sunt puține, dar dacă sunt neglijate, pot genera situații neprevăzute.

**23 aprilie 2023 – Ziua Bibliotecarului**

Biblioteca publică raională a fost gazda unui eveniment festiv, dedicat Zilei profesionale a bibliotecarului, care este marcată tradițional la 23 aprilie.

**27 aprilie 2023 -** [**Împreună Spunem NU hărțuirii Sexuale**](https://www.facebook.com/hashtag/%C3%AEmpreunaspunemnuh%C4%83r%C8%9Buiriisexuale?__eep__=6&__cft__%5b0%5d=AZVN99f6bF10Ttur3beC869HRRH33HWFLTXiimdtK2PKh9NhQF9r1VFE2dnMjjoowiGK54fCiRHayV-lkHF4r0022rsarO_nvza-guXzsa5mkqijUU-MxJWJl0gnvl4glg7pfcogwrs2JtBd27kasKfZdiMRgiyw_-SFKtO1oq0BlhGxRGVo6MeeDIXPnVERUgU2ovGK53U6UetcxsBbB1ha&__tn__=*NK-y-R)

În incinta [Bibliotecii Publice Raionale „ÎPS Antonie Plămădeală” Hâncești](https://www.facebook.com/profile.php?id=100057278087363&__cft__%5b0%5d=AZVN99f6bF10Ttur3beC869HRRH33HWFLTXiimdtK2PKh9NhQF9r1VFE2dnMjjoowiGK54fCiRHayV-lkHF4r0022rsarO_nvza-guXzsa5mkqijUU-MxJWJl0gnvl4glg7pfcogwrs2JtBd27kasKfZdiMRgiyw_-SFKtO1oq0BlhGxRGVo6MeeDIXPnVERUgU2ovGK53U6UetcxsBbB1ha&__tn__=-%5dK-y-R) a avut loc o activitate cu tinerii și femeile din comunitate în cadrul Campaniei „Împreună spunem NU hărțuirii sexuale”, activitate organizată în parteneriat cu biblioteca publică raională [și Inspectoratul de Poliție Hânce](https://www.facebook.com/IPHINCESTI?__cft__%5b0%5d=AZVN99f6bF10Ttur3beC869HRRH33HWFLTXiimdtK2PKh9NhQF9r1VFE2dnMjjoowiGK54fCiRHayV-lkHF4r0022rsarO_nvza-guXzsa5mkqijUU-MxJWJl0gnvl4glg7pfcogwrs2JtBd27kasKfZdiMRgiyw_-SFKtO1oq0BlhGxRGVo6MeeDIXPnVERUgU2ovGK53U6UetcxsBbB1ha&__tn__=-%5dK-y-R)ști. Masa rotundă organizată reprezintă o inițiativă locală de informare și sensibilizare a opiniei publice cu privire la hărțuirea sexuală și este una din cele patru modalități de a fi solidari cu victimele hărțuite.

**28 aprilie 2023 - Rolul educației antreprenoriale în dezvoltarea financiară personală**

În incinta BPR Antonie Plămădeală a avut loc forumul economic cu genericul: „Rolul educației antreprenoriale în dezvoltarea financiară personală” pentru tinerii din localitate.

**4 mai 2023 - Lansare de proiect la Biblioteca publică raională**

La data de 4 mai, Biblioteca publică raională a fost gazda evenimentului de lansare a proiectului „Libertatea este casa mea – Reintegrarea socială a peroanelor private de libertate”, genericul acestei prime ședințe din cadrul proiectului fiind: „Reintegrarea socială a persoanelor eliberate din detenție – asistență oferită de către instituțiile abilitate”.

**5 mai 2023 - Expoziția de desene „Europa în viziunea copiilor” – organizată de Bibliotecă în comun cu Conacul Manuc Bey**

În cadrul Centrului de informare al Uniunii Europene al Bibliotecii publice raionale, s-a desfășurat ceremonia de decernare a diplomelor de participare la expoziția de desene „Europa în viziunea copiilor”, dedicată Zilei Europei, 9 mai.

**18 mai 2023 - Campania națională de lectură "Să citim împreună"**

La data de 18 mai, în contextul campaniei naționale „Să citim împreună”, în satul Obileni a avut loc o întâlnire cu autoarea cărții pentru copii „Alice și războiul culorilor”, de Viorica Covalschi.

**19 mai 2023 - Concursul „La izvoarele înțelepciunii”**

La data de 19 mai, în Biblioteca publică raională s-a desfășurat cea de-a XXXIII-a ediție a Concursului național de lectură „La izvoarele înțelepciunii”, dedicat scriitoarei și poetei române Ana Blandiana.

**23 mai 2023 - Conferința Națională online cu genericul:„Asistența Uniunii Europene pentru dezvoltarea raioanelor din Republica Moldova”**

Conferința Națională online cu genericul: „Asistența Uniunii Europene pentru dezvoltarea raioanelor din Republica Moldova” a fost organizată de către Centrul de Informare al Uniunii Europene Telenești din cadrul Bibliotecii Publice Raionale „Vasile Alecsandri” Telenești.

**31 mai 2023 - Masă rotundă despre impactul fumatului asupra sănătății**

La data de 31 mai, în Biblioteca publică raională, în cadrul serviciului modern de bibliotecă „Sănătatea pentru toți”, moderat de bibliotecara Diana Balacci, s-a desfășurat o activitate interactiv-informativă dedicată Zilei Mondiale Fără Tutun, marcată azi în toată lumea.

**13 iunie 2023 - seminarul cu genericul "Importanța conservării patrimoniului cultural, istoric și arhitectural"**

La 13 iunie, șeful interimar al Direcției Cultură și Turism Hâncești, Larisa Vlas, și reprezentantele Bibliotecii publice raionale, Elena Paladi și Elena Zaițev, împreună cu alți colegi din cadrul Direcției, au participat la seminarul cu genericul „Importanța conservării patrimoniului cultural, istoric și arhitectural”, activitate prevăzută în cadrul proiectului transfrontalier „Trecutul are un nou viitor”, implementat de Consiliul raional Hâncești în comun cu Consiliul județean Galați, România, și primăria comunei Mereșeni.

**16 iunie 2023 - "Eu știu să folosesc rațional Energia"**

La Biblioteca publică raională, au fost menționați cu Certificate de apreciere mai mulți copii și tineri care au participat la expoziția de desene cu tematica „Eu știu să folosesc rațional Energia”, inițiat de Centrul de Informare al UE din cadrul Bibliotecii publice raionale.

**21 iunie 2023 – discuția cărților: „Aventurile lui Tom Sawyer” și „Aventurile lui Huckleberry Finn” de Mark Twain, la Clubul raional de lectură Hâncești**

Au participat bibliotecari și copii din localitățile raionului. Bibliotecarii au vorbit despre copilăria generațiilor anterioare cumva apropiată de copilăria lui Mark Twain care a crescut într-un orășel din sudul Americii, la mijlocul secolului al XIX-lea.

**21 iulie 2023 - "Sănătatea pentru toți" – despre prevenirea hepatitei, gestionarea emoțiilor și evitarea înecurilor**

La data de 21 iulie, Biblioteca publică raională a desfășurat o activitate informativă în cadrul serviciului modern de bibliotecă „Sănătatea pentru toți”. Activitatea a fost organizată în parteneriat cu Centrul de Tineret, Inspectoratul raional de Poliție, Centrul de Sănătate Publică, Biroul de Probațiune și CSPT Hâncești „Tineretul și Sănătatea”. Inițial, Mihail Zlotea de la Centrul de Sănătate Publică a făcut o prezentare la tema „Vaccinarea împotriva hepatitei”.

**28 iulie 2023 - Clubului raional de lectură Hâncești**

În cadrul Clubului raional de lectură Hâncești, a avut loc discuția cărților: „Romanul adolescentului miop” de Mircea Eliade și „De veghe în lanul secară” de J. D. Salinger. Au participat bibliotecari și elevi din localitățile raionului.

**25 august 2023 - Clubul raional de lectură Hâncești**

La data de 25 august, în cadrul Clubului raional de lectură Hâncești, a avut loc discuția cărților: „Împăratul muștelor” de William Golding și „Vin de păpădie” de Ray Bradbury. Au participat bibliotecari și copii din localitățile raionului.

**31 august 2023 - Sărbătorea Națională "Limba noastră cea română"**

În contextul Sărbătorii Naționale „Limba noastră cea română”, în Biblioteca publică raională s-a desfășurat un eveniment festiv dedicat limbii române, cu genericul ,,Limba Română – partea noastră de veșnicie”. La eveniment au participat scriitori, profesori, bibliotecari, elevi și utilizatori ai bibliotecii.

**1 septembrie 2023 - Lecții de Poezie - marca Apollon România**

La data de 1 septembrie, Biblioteca publică raională a fost gazda unei Lecții de Poezie marca Apollon România, în cadrul căreia au fost lansate două cărți, s-au recitat poezii și s-au oferit cărți cu autografe din partea autorilor.

**26 septembrie 2023 - Ziua Europeană a Limbilor**

Începând din 2001, Consiliul Europei și Comisia Europeană sărbătoresc în fiecare an, pe data de 26 septembrie, Ziua Europeană a Limbilor. Ziua Europeană a Limbilor are ca scop să aducă în atenția publicului marea varietate lingvistică din Europa, să promoveze patrimoniul cultural și diversitatea lingvistică, să încurajeze oamenii de orice vârstă să învețe limbi străine.

**29 septembrie 2023 - Oră informativă despre Moldova Europeană**

În cadrul Centrului de Informare al Uniunii Europene din Biblioteca publică raională, s-a desfășurat o oră informativă prezentată de profesorul universitar și directorul Centrului de Studii Europene din cadrul USM, Grigore Vasilescu, și un grup de studenți USM, care le-au vorbit studenților Colegiului de Construcții, însoțiți de profesoara Axenia Ungureanu, și tinerilor de la Centrul raional de Tineret despre oportunitățile și angajamentele Moldovei Europene.

**6 octombrie 2023 - "Într-un cuib de rândunici" – lansare de carte pentru copii în biblioteca raională**

În Biblioteca publică raională s-a desfășurat o frumoasă întâlnire a micilor cititori cu scriitoarea Adelina Labic-Lungu și ilustratoarea, care este și coautoare, Galina Vieru, activitate în cadrul căreia a fost lansată cartea cu poezii pentru copii „Într-un cuib de rândunici”, dar și vernisată o expoziție cu picturile Galinei Vieru, vernisaj care va fi disponibil publicului și în săptămâna următoare. Evenimentul a fost organizat în contextul celei de-a VI-a ediții a Programului Național „Lectura Central”, susținută de Ministerul Culturii.

**15 octombrie 2023 – Scriitori de pe ambele maluri ale Prutului - reuniți la Biblioteca raională Hâncești**

Biblioteca publică raională a fost gazda unei activități de suflet, ce a îmbinat poezia cu muzica și a reunit oameni frumoși și talentați din două cenacluri literare de pe ambele maluri ale Prutului.

**2 noiembrie 2023 - Festivitatea de premiere a bibliotecilor care au înregistrat rezultate remarcabile la Concursurile Naționale din cadrul Programului "Lectura Central", ediția a VI-a 2023**

La data de 2 noiembrie, la Biblioteca Națională a Republicii Moldova, s-a desfășurat festivitatea de premiere a bibliotecilor care au înregistrat rezultate remarcabile la Concursurile Naționale din cadrul Programului Lectura Central, ediția a VI-a 2023, susținut de Ministerul Culturii.

**23 noiembrie 2023 – Zilele Bibliotecii – cu oaspeți dragi alături!**

În cadrul Zilelor Bibliotecii, dedicate celor 117 ani de activitate a Bibliotecii publice raionale, în instituția noastră s-au desfășurat un șir de activități, cu oaspeți dragi, prieteni ai cărții și ai bibliotecii.

**Proiecte, Parteneriate și colaborări:**

*Noua Lege cu privire la Biblioteci susține activitățile și proiectele de dezvoltare a bibliotecii, asocierea bibliotecilor publice cu alte instituții* **(Articolul 41 din Lege)**

**Proiectul Național „Comunicare strategică și sprijin pentru mass-media în Republica Moldova”**

Scopulactivităţii CIUE, deschise de către Delegaţia UE în Moldova, este de a oferi cetăţenilor acces liber şi gratuit la informaţii și publicaţii oficiale despre Uniunea Europeană. Publicul-țintă al materialelor oferite de EuBookShop cuprinde copii, tineri, cadrele didactice, funcționari de stat, oameni de afaceri, ONG-uri, etc.

**Proiectul Național „Lectura ne unește”**

Programul special de activități reunite în inițiativa – „Lectura ne unește” în cadrul Programului Național „Lectura Central” ediția a V-a. Biblioteca Publică Raională ,,ÎPS Antonie Plămădeală” în colaborare cu Penitenciarul nr. 7 de la Rusca.

**Proiectul Raional „Reintegrarea și resocializarea persoanelor eliberate condiționat înainte de termen din penitenciare, aflați la evidența Biroului de probațiune Hâncești”**

Biblioteca Publică Raională „ÎPS Antonie Plămădeală” a venit cu ideea de a implementa un proiect de reintegrare și resocializare a persoanelor eliberate înainte de termen din penitenciare, aflați la evidența Biroului de probațiune Hâncești, care au fost implicați în diverse activități de resocializare. Sarcina acestor activități a fost de a stabili și a soluţiona productiv astfel de probleme cum ar fi: relaţiile cu familia şi rudele apropiate; angajarea în câmpul muncii; susţinerea psihologică; promovarea tinerelor pentru a face studii; informarea privind modul sănătos de viață.

**Proiectul Internațional ,,Trecutul are un nou viitor”, Cooperare transfrontalieră pentru valorificarea patrimoniului cultural din Galați, România și Hâncești**

Această activitate este parte a proiectului „Trecutul are un nou viitor”, Cooperare transfrontalieră pentru valorificarea patrimoniului cultural din Galați, România și Hâncești, R. Moldova, activitate organizată sub egida Centrului Cultural „Dunărea de Jos” Galați, manager Vali-Viorel Sandu.

**Proiect Raional Clubul de Animaţii „Micii animatori”**

Scopul acestui proiect este de a promova cartea şi lectura prin intermediul activităţilor creative şi tehnologiilor aplicate. Proiectul de Animații are un impact semnificativ asupra utilizatorilor, bibliotecii și dezvoltării comunității, contribuind la dezvoltarea abilităților creative, educative și sociale ale participanților.

**Proiect Raional „Incluziunea copiilor cu CES”, Clubul de lectură „Amicii lecturii”**

Filiala de carte românească a Bibliotecii Publice „ÎPS A. Plămădeală” din municipiul Hâncești a beneficiat de un mini-grant în valoare de 600 euro din partea Fundației ERSTE, în cadrul proiectului „Sup SEN2: Suport pentru îmbunătățirea situației copiilor și tinerilor cu CES” (cerințe educaționale speciale). Împreună cu corpul didactic al Centrului de servicii pentru copiii cu dizabilități „Pasărea Albastră” am convenit să creăm un proiect nou de bibliotecă și anume un Club de lectură cu genericul: ,,Amicii lecturii”, având drept scop: Integrarea în comunitate a copiilor și tinerilor cu dizabilități locomotorii și CES; Accesul liber la informații pentru dezvoltarea intelectuală a copiilor și tinerilor cu CES; Oportunități egale, incluziunea și formarea deprinderilor de socializare; Asigurarea condițiilor adecvate de acces la serviciile bibliotecii; Atragerea la lectură și altoirea interesului față de carte, etc.

**Proiect Raional ,,Sănătatea pentru toți”**

Proiectul,,Sănătatea pentru toți” se încadrează în obiectivul de Dezvoltare Durabilă – ODD 3 Sănătate și bunăstare în activitatea Bibliotecii noastre. Scopul proiectului este bine definit: și constă în favorizarea adoptării comportamentelor sănătoase la toate etapele vieții.

**Proiect ecologic inovativ-zonal ,,ECO - Nimic nu aruncăm, reciclăm și frumos decorăm” în Biblioteca Publică Voinescu**

Scopul proiectului: refolosirea materialelor deja existente în loc să fie create unele noi, în scop sustenabil și economic.

**Proiect Internațional în Biblioteca Publică Cărpineni ,,Răspunsul de urgență la criza din Ucraina” finanțat de către SERA România/CARE**

În contextul crizei umanitare provocată de către fluxul crescut al refugiaților din Ucraina din cauza războiului, gradul de vulnerabilitate al familiilor care s-au refugiat în Republica Moldova este unul sporit, dat fiind faptul că aceștia sunt privați de drepturile lor de a avea o casă, a trăi în siguranță, de a avea acces la educație, ș.a.

Drept răspuns la aceste probleme, a fost implementat proiectul „Răspunsul de Urgență la Criza din Ucraina”, în cadrul căruia oferă asistență umanitară, psihologică și suport educațional pentru cca 110 refugiați din 2 Centre de plasament temporar pentru refugiați din satul Cărpineni, raionul Hâncești, în vederea asigurări acestora cu minimum de resurse necesare pentru viață și de îmbunătățire a bunăstării psiho-emoționale ale acestora. Scopul acestui proiect este integrarea refugiaților în societate, prin crearea și oferirea unui spațiu sigur și desfășurarea unor activități care sunt axate pe educarea relațiilor interpersonale, care implică membrii unor culturi diferite.

**Resursele umane** determină nivelul de dezvoltare a domeniului. În bibliotecile publice din raionul Hâncești sunt încadrați 69 de bibliotecari din care:

- **cu studii superioare** – 30 bibliotecari, inclusiv de specialitate – 8 bibliotecari;

- **cu studii medii** – 35 bibliotecari, inclusiv de specialitate – 14 bibliotecari.

Din **69** de bibliotecari doar **7** sunt angajați pe post **de bibliotecar principal**.

***Conducerea bibliotecilor publice este exercitată de către director sau, după caz, de către adjunctul acestuia. (Articolul 24 din Lege*)**

Dețin categorii de calificare – **23 bibliotecari.**

**- Categoria II** – 15 bibliotecari

- **Categoria I** – 7 bibliotecari

- **Categoria superioară** – 1 bibliotecar

Timpul mediu de funcționare pe săptămână este următorul:

**35 biblioteci** – 40 de ore pe săptămână

**7 biblioteci** – 30 de ore pe săptămână

**9 biblioteci** – 20 de ore pe săptămână

**Dezvoltarea colecțiilor:**

Conform datelor statistice la 1 ianuarie 2024 colecțiile bibliotecilor publice constituie **444565 ex.**, inclusiv **328497** în limba română.

**Structura colecțiilor conform apartenenței lingvistice:**

**Structura colecțiilor după conținut:**

Numărul total de achiziții în 2023 a fost **9585 ex.** Potrivit datelor statistice pentru înnoirea colecțiilor bibliotecilor publice din raionul Hâncești are loc o dată la 46,9 ani, norma europeană fiind o dată **la 7 ani**. Rata medie de înnoire a fondului de carte se calculează conform următoarei formule:

*Numărul de volume aflate în stoc la finele anului de referință împărțit la numărul de volume achiziționate în anul de referință.*

*O soluție de îmbunătățirea situației la acest capitol, ar fi achiziția de carte centralizat, cu atât mai mult, că Biblioteca raională are specialiști pregătiți, pentru a se ocupa de prelucrarea și achiziția colecțiilor. În decizia Consiliului Raional din 17 septembrie 2021 „Cu privire la activitatea Bibliotecilor publice în vederea implementării în raion a Legii „Cu privire la biblioteci” Nr.160 din 20.07.2017 s-a accentuat încă o dată, asigurarea completării colecțiilor de carte din bibliotecile publice.*

**Utilizatorii:**

În anul 2023 de serviciile bibliotecilor publice au beneficiat **16852 utilizatori**

În anul 2023 au fost înregistrate **169355 vizite**

În anul 2023 au fost consultate **162063 documente**

**Muzee, monumente**

 Patrimoniul cultural - istoric al raionului îl constituie cele 224 monumente înregistrate în Registrul monumentelor de importanță națională și locală din raionul Hîncești. La indicația MECC, recent, a fost reactualizat Registrul național al monumentelor istorice protejate de stat. Procedura a constat în ajustarea, conform prevederilor Legii nr. 764/2001 privind organizarea administrativ-teritorială a RM, a denumirilor localităților, din componența municipiului, raionului, completarea adreselor, numerelor cadastrale ale terenurilorşi construcțiilor ş.a. Cu regret, rămân să persiste probleme ce țin de monumentele de for public. Unele, din diferite motive, rămân până în prezent, nedocumentate oficial de către APL-uri, conform Regulamentului privind Registrul național şi Registrele locale ale Monumentelor de for public. (MO al RM, nr. 73-77, art.Nr.505, din 10.03.2017). O altă problemă, ce ține de acest domeniu este neconcordanță legislativă în privința înregistrării cadastrale a unor monumente şi a zonelor lor de protecție în Registrul bunurilor imobile.

Monumentele de arheologie ( așa-zisele movile, gorgane sau tumuluiri), în fond sunt distruse atât de cataclisme naturale ( ploi, alunecări de teren etc.), cât și prin intervenția omului, ( sunt supuse aratului și plantate cu culturi agricole). Majoritatea monumentelor arheologice nu sunt dotate cu salvconductele respective. Starea monumentelor istorico - patriotice e mai mult sau mai puțin satisfăcătoare deoarece anual, în ajunul sărbătorii de 9 Mai ele suportă reparații cosmetice.

**Cele trei muzee**, care activează în cadrul raionului au la activul lor următorii indicatori:

**-** Total piese de muzeu- **7023**

-Numărul de piese expuse -**4127**

- Număr total de vizitatori- **3871**

- Dezvoltarea colecțiilor de patrimoniu - **360** **piese**

-Total ghidaje – **243**

- Punere în valoare a patrimoniului - **17 evenimente locale , raionale, republicane**

- Activități cu publicul (lecții, discuții, comunicări) – **16 activități**

- Promovare a instituțiilor muzeistice în mass-media - **5 publicatii**

Muzeul de Istorie şi Etnografie Mingir este participant al Proiectului **,,Șezătoarea Basarabiei”,** inițiat de Muzeul Național de Etnografie şi Istorie Naturală, care are drept scop continuarea tradiției cămășii cu altiță din sec XIX, păstrarea şi valorificarea portului popular autentic.

Astfel, pe parcursul anilor 2020 - 2024 au fost confectionate manual de membrii șezătorii( organizate în cadrul Muzeului de Istorie și Etnografie Mingir )-5 camași.

 La finele anului 2023 , au fost încheiate cu succes lucrările de renovare a edificiului Muzeului de Istorie și Etnografie a satului Ciuciuleni în cadrul proiectului transfrontalier ,,**Pe urmele lui Ștefan cel Mare**”.

În conformitate cu Regulamentul de acreditare a muzeelor, aprobat prin Hotărîrea Guvernului nr.604/2020, au trecut cu aviz pozitiv procedura de acreditare cele trei muzee subordonate Direcției Cultură și Turism Hîncești

O platformă atractivă a produsului turistic, care atrag numeroși vizitatori,  rămâne a fi diversitatea evenimentelor cultural - artistice de amploare, prin care sunt promovate publicului larg valori etnografice, gastronomice, meșteșugărit, oameni valoroși prin vocație ai raionului Hîncești.

**Învățământ artistic**

Instituțiile de Învățământ artistic reprezintă un templu de formare a unor valori culturale de bun gust și un centru tradițional cu un sistem de educare estetică verificat prin timp, care își continuă activitatea, în pofida tuturor schimbărilor actuale.

Instituțiile de Învățământ artistic contribuie la dezvoltarea capacităților și aptitudinilor generației tinere în domeniul artelor, la familiarizarea acestora cu genurile de artă, asigură integritatea și continuitatea procesului de instruire artistică a tinerilor muzicieni, artiști plastici, de teatru și artiști coregrafi.

 Instituțiile de învățământ artistic cuprind o rețea de 4 instituții cu un potențial de 48 profesori inclusiv, 22 profesori cu grad didactic II, 1 profesor cu grad didactic I și un contingent de **623** elevi.. Instituțiile de Învățământ artistic sunt amplasate în sedii proprii, bine amenajate, completate și asigurate parțial cerințelor necesare. Datorită susținerii Consiliului Raional, pentru investiții în Instituțiile de Învățămînt artistic,la capitolul reparații capitale, au fost efectuate următoarele lucrări de reparație în perioada anului **2023**:

Școala de muzică Lăpușna reparație curentă– **52 mii l**ei;

 Școala de Arte Sărata Galbenă, pentru continuarea construcției anexei au fost alocate suplimentar **666 379,62 mii lei**.

 Cu mândrie putem afirma că avem instituții de învățământ artistic care pot servi drept model pentru întreaga republică, nu doar ca aspect ci și ca calitate a serviciilor prestate. Instituțiile de învățământ artistic au educat și educă adevărate talente, care împreună cu corpul didactic obțin rezultate remarcabile participând la Festivaluri și Concursuri raionale, Naționale și Internaționale:

 În anii **2023-2024** elevii din Instituțiile de Învățămînt Artistic au obținut la 9 (noua) concursuri de nivel **Național, Regional** următoarele diplome, premii și mențiuni după cum urmează:

* 2 (două) diplome-Premiul Mare
* 7 (șapte) premii I
* 3 (trei) premii II
* 4 (patru premii III
* 7 (șapte ) mențiuni

Problemele cu care se confruntă Direcția Cultură (instituțiile de Învățămînt, specialiștii):

- Lipsa specialiștilor cu studii și experiență în domeniul instituțiilor de învățămînt artistic.

- Neaprecierea la justa valoare a specialiștilor și a domeniu ca parte indispensabilă și primordială în dezvoltarea unei societăți puternice;

- Migrarea continuă a populației care duce la scăderea numărului de elevi în Instituțiile de învățămînt.

 - Lipsa unui sistem continuu de instruire a personalului la nivel național;

**Propuneri și soluții pentru redresarea situației :**

* Respectarea Legii 270/ 2018 privind sistemul unitar de salarizare în sectorul bugetar de către administrațiile publice locale, ceea ce va permite selectarea personalului calificat, competitiv;
* Susţinerea în continuare a festivalurilor, concursurilor de creaţie şi interpretare la nivel local, zonal, naţional și internațional;
* Stimularea tinerilor cu performanțe îndomeniul culturii: alocarea Burselor de Merit;

 **Șef interimar**

**Direcția Cultură şi Turism Hîncești Larisa VLAS**